**🕿 01 423 03 70

**e-naslov:** tajnistvo@os-vrhovci.si

**spletna stran:** www.os-vrhovci.si

**TRR:** 01261-6030665280

**davčna št.:** 34317627

Osnovna šola Vrhovci

Cesta na Bokalce 1

1000 Ljubljana

Št.:

Datum: **1. 9. 2019****

**MERILA IN KRITERIJI ZA PREVERJANJE IN OCENJEVANJE ZNANJA**

## V 5. RAZREDU ZA ŠOLSKO LETO 2019/20

***Opisni kriteriji za ocenjevanje znanja:***

* **OCENO ZADOSTNO** dobi učenec, ki je dosegel minimalne standarde znanja določene v učnem načrtu. Učenec mora pokazati reproduktivno znanje (naštevanje, prepoznavanje pojmov, definicij, simbolov …). Odgovarja in pojasnjuje s pomočjo učitelja. Odgovori in primeri so pravilni, a ne sistematični. Snov le obnavlja, jo slabo razume.
* **OCENO DOBRO** dobi učenec, ki je dosegel temeljne standarde znanja določene v učnem načrtu. Pri odgovarjanju in pojasnjevanju je samostojnejši, primere navaja po učbeniku ali razlagi. Snov razume, a ne gre v podrobnosti. Zna razložiti definicije, postopke, pravilno oblikuje odgovore in primere. Temeljno znanje uporabi pri reševanju nalog. Prepozna uporabnost znanja v vsakdanjem življenju.
* **OCENO PRAV DOBRO** dobi učenec, ki je pri odgovarjanju in pojasnjevanju samostojen. Snov smiselno povezuje, znanje uporabi v znanih situacijah, zna razčlenjevati, posploševati, logično ovrednotiti podatke, sklepati, primerjati. Zna rešiti (brez pomoči učitelja) naloge na nivoju uporabe znanja.
* **OCENO ODLIČNO** dobi učenec, ki obvlada vsa zahtevana znanja, zna samostojno razložiti pojme in poiskati svoje primere. Podatke smiselno vrednoti, pojasnjuje, razlaga, povzame, posploši. Znanje povezuje z znanji pridobljenimi drugje. Zna rešiti zahtevnejšo nalogo, pri tem kritično presodi smiselnost posameznih podatkov v nalogi, utemelji postopek reševanja in rezultat ustrezno predstavi. Samostojno zna povezati teoretično znanje z vsakdanjim življenjem.

***Kriterij pri ustnem ocenjevanju znanja:***

Pri ustnem ocenjevanju znanja polovica vprašanj zajema minimalne standarde znanja in polovica temeljne standarde znanja.

* **OCENO ZADOSTNO** dobi učenec, ki v celoti odgovori na vsa vprašanja iz minimalnih standardov znanja.
* **OCENO DOBRO** dobi učenec, ki v celoti odgovori na vsa vprašanja iz minimalnih standardov znanja in deloma na vprašanja iz temeljnih standardov znanja.
* **OCENO PRAV DOBRO** dobi učenec, ki v celoti odgovori na vsa vprašanja iz minimalnih standardov znanja in s pomočjo učitelja na večino vprašanj iz temeljnih standardov znanja.
* **OCENO ODLIČNO** dobi učenec, ki v celoti odgovori na vsa vprašanja iz minimalnih standardov znanja in na večino vprašanj iz temeljnih standardov znanja brez pomoči učitelja.

***Ocenjevanje pisnih izdelkov:***

V pisnem izdelku polovica vprašanj oziroma nalog zajema minimalne standarde znanja in polovica temeljne standarde znanja.

***Ocenjevanje govornih nastopov:***

Pri ocenjevanju govornega nastopa se upošteva:

* VSEBINA (dolžina, smiselnost, bogatost, izvirnost …),
* GOVOR (tekoč, glasen, razločen, uporablja knjižni jezik …),
* NASTOP (ima primeren stik s poslušalci, sproščen, primerna drža …),
* DRUGO (samostojnost pri morebitni izdelavi plakata ali PPT predstavitve …).

***Ocenjevanje tvorjenje besedil (pripoved, zgodba, opis, obnova, pismo, voščilo, čestitka):***

Pri ocenjevanju tvorjenja besedil se upošteva:

* VSEBINA IN ZGRADBA (ustreznost, ustrezen uvod, jedro in zaključek, bogato besedišče, smiselnost, izvirnost),
* RABA PRAVOPISNIH PRAVIL (pravilna uporaba velike začetnice, predlogov in ločil, pravopisno pravilen zapis besed, besedni red),
* OBLIKA (nakazan uvod, jedro in zaključek, čitljivost).

# *Merilna lestvica za ocenjevanje pisnih izdelkov:*

* 0% - 49% nezadostno (1)
* 50% - 62% zadostno (2)
* 63% - 75% dobro (3)
* 76% - 88% prav dobro (4)
* 89% - 100% odlično (5)

Ocenjevanje znanja bo pri vseh predmetih potekalo v skladu z dogovorjenimi in poenotenimi kriteriji ter določeno ocenjevalno lestvico. Kriteriji ocenjevanja bodo sproti predstavljeni otrokom. Ocenjevanje znanja je ustno in pisno. Razporejeno je skozi celo šolsko leto.

**Učitelji 5. razredov:**

Nina Cvek Bijelič

Irma Starman

Anže Zavrl